Olavskirken i Tønsberg

Olavskirken i Tønsberg var en rundkirke som tilhørte Olavsklosteret i Tønsberg. Kirken er nevnt første gang i 1206. Den ble ødelagt i brann, sannsynligvis under den store bybrannen i 1536.«De gamle kirkene i Tønsberg» , i Kirken i Tønsberg, 1971

Baglerkongen Erling Steinvegg ble begravet i Olavskirken da han døde i 1207.Baglersagaene, kap. 26

Olavskirken er den eneste rundkirken i Norge, og den største i Norden. Da den ble bygd, på slutten av 1100-tallet, skulle den være en kopi av Den hellige gravs kirke i Jerusalem. Den fungerte både som kirke og borg, siden premonstratermunkene som brukte Olavsklosteret, hadde sterke fiender.Middelalderkirkene i Vestfold – Olavskirken (besøkt 30. april 2009) Rundhuset, som er hoveddelen av de tre runddelene, var på 23 meter i indre diameter.Pilegrim.no –  Rundkirken, et Jerusalemtempel i Tønsberg  (besøkt 30. april 2009)

Ruinene av kirken kan i dag ses i Storgata, ved Hotell Maritim, der Riksantikvaren drev konserveringsarbeid fra 2007 til 2009.Tønsbergs Blad – Olavskirken sikret (besøkt 30. april 2009) Olavsklosteret ligger på den andre siden av gata. Det ble gravd ut i forbindelse med byggingen av Tønsberg bibliotek som åpnet i 1992. Klosterruinene er tilgjengelig for publikum i kjelleren på biblioteket.  

Foreningen Rundkirkens venner i Tønsberg arbeider for å formidle Olavskirkens historie, og ønsker å gjenreise kirken.Tønsbergs blad 6/6-2015. http://www.tb.no/tonsberg/kultur/er-det-noe-som-er-juks-er-det-ruinene-vare/s/5-76-79803 Om Rundkirkens venner. http://rundkirken.no/documents/om-rundkirkens-venner.php 

Referanser

Litteratur
 Eivind Luthen: Drømmen om en helligdom. I Berget, historisk årbok for Tønsberg 2014.

Eksterne lenker
 Riksantikvaren - Olavskirken i Tønsberg

 Rundkirkens venner , forening for formidling av Olavskirkens historie
 Er det noe som er juks, så er det ruinene våre, artikkel i Tønsbergs Blad om ønske om gjenreising av Olavskirken, 6. juni 2015

Kategori:Tidligere kirker i Tønsberg
Kategori:Kulturminner i Tønsberg
Kategori:Kirkeruiner i Norge